IZVEDBENI SKLEP KOMISIJE (EU) 2021/1036

z dne 22. junija 2021

o spremembi Izvedbenega sklepa (EU) 2018/1113 glede imetnika odobritve za dajanje na trg proizvodov, proizvedenih iz gensko spremenjene sladkorne pese H7-1, in njegovega zastopnika v Uniji

(notificirano pod dokumentarno številko C(2021) 4325)

(Besedilo velja za EGP)

(Besedilo v nizozemskem in nemškem jeziku je edino verodostojno)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (1) ter zlasti člena 9(2) in člena 21(2) Uredbe,

ob upoštevanju naslednjega:

(1) Družba Bayer Agriculture BVBA s sedežem v Belgiji v Uniji zastopa družbo Monsanto Company s sedežem v Združenih državah v zvezi z odobritvijo dajanja na trg proizvodov, proizvedenih iz gensko spremenjene sladkorne pese H7-1, odobrenih z Izvedbenim sklepom Komisije (EU) 2018/1113 (2). Družba KWS SAAT SE s sedežem v Nemčiji je imetnik odobritve za gensko spremenjeno sladkorno peso H7-1, odobreno z navedenim izvedbenim sklepom.

(2) Družba Bayer Agriculture BVBA je z dopisom z dne 28. julija 2020 Komisijo obvestila, da s 1. avgustom 2020 spreminja svojo pravno obliko in ime v Bayer Agriculture BV.

(3) Družba Bayer Agriculture BVBA je z dopisom z dne 28. julija 2020 Komisijo obvestila, da družba Monsanto Company s 1. avgustom 2020 spreminja svojo pravno obliko in ime v Bayer CropScience LP.

(4) Zahtevane spremembe so povsem upravne narave in zato ne pomenijo nove ocene zadevnih proizvodov.

(5) Komisija je z dopisom z dne 10. avgusta 2020 o zahtevanih spremembah obvestila družbo KWS SAAT SE. Družba KWS SAAT SE je z dopisom z dne 9. decembra 2020 Komisijo obvestila, da strinja s predlaganimi spremembami.

(6) Izvedbeni sklep (EU) 2018/1113 bi bilo zato treba ustrezno spremeniti.

(7) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1 Spremembe Izvedbenega sklepa (EU) 2018/1113 Izvedbeni sklep (EU) 2018/1113 se spremeni: (1) v členu 6(1) se točka (b) nadomesti z naslednjim: „(b) Bayer CropScience LP, ki jo v Uniji zastopa Bayer Agriculture BV.“; (2) v členu 8 se točka (b) nadomesti z naslednjim: „(b) Bayer CropScience LP, 800 N, Lindbergh Boulevard, St. Louis, Missouri 63167, Združene države Amerike, ki jo v Uniji zastopa Bayer Agriculture BV, Scheldelaan 460, 2040 Antwerpen, Belgija.“; (3) v Prilogi se opomba (a) nadomesti z naslednjim: „(a) Vlagatelja in imetnika odobritve: Ime: KWS SAAT SE Naslov: Grimsehlstrasse 31, 37574 Einbeck, Nemčija in Ime: Bayer CropScience LP Naslov: 800 N, Lindbergh Boulevard, St. Louis, Missouri 63167, Združene države Amerike, ki jo v Uniji zastopa: Bayer Agriculture BV, Scheldelaan 460, 2040 Antwerpen, Belgija.“.

Člen 2 Naslovnika Ta sklep je naslovljen na: (a) KWS SAAT SE, Grimsehlstrasse 31, 37574 Einbeck, Nemčija, in (b) Bayer CropScience LP, 800 N, Lindbergh Boulevard, St. Louis, Missouri 63167, Združene države Amerike, ki jo v Uniji zastopa Bayer Agriculture BV, Scheldelaan 460, 2040 Antwerpen, Belgija.

V Bruslju, 22. junija 2021 Za Komisijo Stela KIRIAKIDES članica Komisije

(1) UL L 268, 18.10.2003, str. 1.

(2) Izvedbeni sklep Komisije (EU) 2018/1113 z dne 3. avgusta 2018 o obnovitvi odobritve dajanja na trg živil in krme, proizvedenih iz gensko spremenjene sladkorne pese H7-1 (KM-ØØØH71-4), v skladu z Uredbo (ES) št. 1829/2003 Evropskega parlamenta in Sveta (UL L 203, 10.8.2018, str. 32).